е определена в договора, тази позиция не се отчита. Тази позиция не се прилага за некредитни структурирани продукти.
 C0180
 Сума, от която започва да се осигурява покритието
 Договорно определеният процент на загуба (отчитан като десетична дроб), над който загубите засягат структурирания продукт, ако е приложимо, за CIC категории 5 (Структурирани облигации) и 6 (Обезпечени ценни книжа). Тази позиция не се прилага за некредитни структурирани продукти.
 C0190
 Сумата, при която спира да се осигурява покритието
 Договорно определеният процент на загуба (отчитан като десетична дроб), над който загубите престават да засягат структурирания продукт, ако е приложимо, за CIC категории 5 (Структурирани облигации) и 6 (Обезпечени ценни книжа). Тази позиция не се прилага за некредитни структурирани продукти.
 S.08.01 — Открити деривати
 Общи коментари:
 Настоящият раздел се отнася за тримесечното и ежегодното подаване на информация на равнище група.
 Категориите деривати, посочени в настоящия образец, са определени в приложение IV — Категории активи, към настоящия регламент, а позоваванията на идентификационните (CIC) кодове се отнасят до приложение V — таблица CIC, към на настоящия регламент. Настоящият образец съдържа списък по отделни позиции на дериватите, държани пряко от групата (т.е. не на принципа на подробен преглед), които може да бъдат класифицирани като актив от категории А—Е.
 Дериватите се разглеждат като активи, ако тяхната стойност по „Платежоспособност II“ е положителна или равна на нула. Те се разглеждат като пасиви, ако тяхната стойност по „Платежоспособност II“ е отрицателна или ако са емитирани от предприятието. Включват се както дериватите, разглеждани като активи, така и тези, разглеждани като пасиви.
 Информацията обхваща всички договори за деривати, които са съществували през отчетния период и не са били приключени преди референтната дата на отчитане.
 Ако често се сключват сделки с един дериват, което води до множество открити позиции, дериватът може да бъде отчетен на агрегирана или нетна основа, доколкото всички съответни характеристики са общи, и като се следват конкретните указания за всяка съответна позиция.
 Позициите се отчитат с тяхната положителна стойност, освен ако в съответните указания не е предвидено друго.
 Дериват е финансов инструмент или друг договор, който притежава всяка от следните три характеристики:
 a)
 неговата стойност се променя в отговор на промяната в определен лихвен процент, цена на финансов инструмент, цена на стока, валутен курс, индекс на цени или лихвени проценти, кредитен рейтинг или кредитен индекс, или друга променлива, при условие че в случай на нефинансова променлива, променливата не е специфична за дадена страна по договора (наричана понякога „базова“);
 b)
 той не изисква първоначална нетна инвестиция или изисква първоначална нетна инвестиция, която е по-малка от тази, която би се изисквала за други видове договори, за които би могло да се очаква да имат подобен отговор на промените в пазарните фактори;
 c)
 той се урежда на бъдеща дата.
 Образецът се състои от две таблици: „Информация за държани позиции“ и „Информация за деривати“.
 В таблица „Информация за държани позиции“ всеки дериват се отчита отделно в толкова на брой реда, колкото е необходимо, за да се попълнят правилно всички изисквани в таблицата позиции. Ако една променлива на даден дериват може да получи две стойности, то този